procesaur/Wiki.mk huggingface dataset:
Канал 8

Канал 8 e регионален телевизиски канал од Кочани, Македонија. Ги покрива териториите на општините Кочани, Виница, Зрновци и Чешиново - Облешево.
Дозволата за вршење на радиодифузната дејност ТРД Канал 8 ДООЕЛ ја добил од Советот за Радиодифузија на Македонија на 26 ноември 2008 година, додека официјално со работа започнал на 18 февруари 2009 година, на подрачјето на Кочанскиот регион.
Програмата се емитуваше на 46 канал во UHF опсег, 24 часа дневно. Со воведувањето на дигитализацијата на телевизииите од 1 јуни 2013 година, аналогниот сигнал беше исклучен, а програмата продолжи да се емитува преку кабелските оператори во четирите општини во регионот. Телевизискиот програмски сервис е на македонски јазик, со претежно забавен општ формат.
Со решение од Агенцијата за аудио и аудиовизуелни медиумски услуги (ААВМУ) од 2. октомври 2024 година, Канал 8 беше избришан од регистарот на радиодифузери. Програмата продолжува да се емитува како ИПТВ преку неколку платформи, како и на сопствената веб-страница преку линкот , со што од регионален станува глобален медиум.
Од 1 април 2026 година ТРД Канал 8 ДООЕЛ почна да емитува и онлајн радио програма преку линкот .
Пресиденте Ајес (департман)

Пресиденте Ајес е департман во Парагвај. Департманот се наоѓа во Западен Парагвај и главен град на департманот е Вилја Ајес. Името на департманот е во чест на Рутфорд Б. Хејс, американски претседател. Претседателот изјавил дека департманот е парагвајски за време на Парагвајската војна.
1 Окрузи
Департманот е поделен на 8 окрузи:
окрузи, население (2002)
Бенхамин Асевал, 13.309
Хенерал Бругез, н.п.
Хосе Фалкон, 3.189
Нанава, 4.830
Пуерто Пинаско, 3.948
Тениенте Естебан Мартинес, н.п.
Тениенте Ирала Фернандес, н.п.
Вилја Ајес, 57.217
2 Географија и клима
Департманот се наоѓа во Западен Парагвај. На север Пресиденте Ајес се граничи со Алто Парагвај, на југ со Аргентина, на исток со Консепсион, Сан Педро, Кордиљера и Централен департман, а на запад со Бокерон.
Во летниот период, температурата во департманот се искачува до 44 степени целзиусови, а во зимскиот период истата паѓа до 26 степени.
3 Наводи
* Geografía Ilustrada del Paraguay, Distribuidora Arami SRL; 2007. ISBN 978-99925-68-04-0
* Geografía del Paraguay, Primera Edición 1999, Editorial Hispana Paraguay SRL
4 Поврзано
* Парагвај
* Департмани во Парагвај
Лана-Дил

Лана-Дил (герм. ''Lahn-Dill-Kreis'') — округ во западниот дел на покраината Хесен, Германија. Се граничи со окрузите Зиген-Витгенштајн, Марбург-Биденкопф, Гисен, Ветерау, Горен Таунус, Лимбург-Вајлбург и Вестервалд.
1 Историја
Во 1977, округот Гисен е споен со окрузите Вецлар и Дил, сочинувајќи го новиот округ Лана-Дил. Подоцна е утврдено дека округот е преголем, па затоа во 1979 Гисен отпаднал и повторно станал самостоен округ.
2 Географија
Најважни реки во округот се Лана и Дил, според кои е наречен. Теренот е планински, со Вестервалд на запад, Таунус на југ, Ланско-дилскиот ридски крај на исток и Ротаргебирге (во Зауерланд) на север. Највисоката точка (671 м) се наоѓа близу Ритерсхаузен (дел од Дицхелцтал), а најниската (135 м) — во долината на Лана во Бискирхен (дел од гратчето Лојн).
3 Населени места
Нас. места, Општини,
Список на острови во Германија

Ова е список на островите на Германија во Северното и Балтичкото Море, како и некои позначајни острови во езера и реки.
1 Најголеми острови
+ Најголеми острови на Германија
Бр. Остров Море Покраина Површина (км<sup>2</sup>)
1., Риген, Балтичко Море
2., Узедом, Балтичко Море, (445) <sup>1</sup>
3., Фемарн, Балтичко Море
4., Зилт, Северно Море
5., Фер, Северно Море
6., Пелворм, Северно Море
7., Пел, Балтичко Море
8., Боркум, Северно Море
9., Нордернај, Северно Море
10., Амрум, Северно Море
<sup>1)</sup> 72 км<sup>2</sup> ѝ припаѓаат на Полска
2 Острови во Балтичкото Море
*Валфиш
*Грајфсвалдер Ој
*Денхолм
*Лангенвердер
*Пел
*Риген
*Руден
*Узедом
*Уманц
*Фемарн
*Филм
*Хиденсе
3 Острови во Северното Море
*Источнофризиски Острови (во Ваденското Море)
**Балтрум
**Боркум
**Вангероге
**Јист
**Кахелотплате
**Лангеог
**Литје Херн
**Мелум
**Мемерт
**Нордернај
**Шпикерог
*Нојверк
*Севернофризиски Острови
**Амрум
**Зилт
**Нордштранд (денес полуостров)
**Пелворм
**Фер
*Халиген (дел и од Севернофризиските Острови)
**Греде-Апеланд
**Зидфал
**Лангенес
**Нордерог
**Нордштрандишмор
**Оланд
**Зидерог
**Халиг Хабел
**Хамбургер Халиг
**Хоге
*Хелдоланд
*Шархерн
4 Острови во реката Везер
*Харирсанд
5 Острови во реката Елба
*Лиезанд
6 Острови во Боденското Езеро
*Линдау
*Мајнау
*Рајхенау
7 Острови во Кимското Езеро
*Краутинсел
*Фрауенкимсе
*Херенкимсе
8 Поврзано
* Ваденско Море
* Фризиски Острови
* Список на острови во Балтичкото Море
Алткирхен

Алткирхен (|Altkirchen) — германска општина во округот Алтенбург во Тирингија и припаѓа на општинската заедница со истото име.
1 Географија
1.1 Соседни општини
Соседни општини близу Алткирхен се градот Алтенбург, Добичен, Дроген, Герен, Гелниц, Зара и градот Шмелн.
1.2 Општински единици
Општината Алткирхен е поделена на 13 единици:
* Алткирхен
* Гимел
* Гедиса
* Гелдшен
* Гростаушвиц
* Илзиц
* Јауерн
* Клајнтаушвиц
* Крачиц
* Небден
* Плачиц
* Ретениц
* Требула
Долна Македонија

Долна Македонија е географски поим кој ги опфаќал областите: Пиерија, Ботиаја, Алмопија, Амфакситида, Мигдонија, Антемунт, Ботика, Крусида, Бисалтија, Крестонија, Пиерида, Едонида, а во политичка смисла и Еордаја .
Започнувајќи со Херодот, античките автори приморска Македонија ја нарекувале - ''Долна Македонија'', а планинскиот внатрешен дел - ''Горна Македонија''. Античките автори секогаш пишувале и говореле само за Долна и Горна Македонија , а никогаш за западна и источна Македонија или источна Панонија , како што прават некои современи автори. Во историската литература има примери кога некои од македонските области наместо да се вбројат онаму каде што се наоѓале во антиката, се класифицираат според поделбата на источна и западна Македонија, што е научно и историски неточно . Некои историчари областа Парорбелија ја вбројуваат во источна Македонија иако Страбон истакнал дека оваа област се наоѓала во Македонија, односно на македонска страна. Затоа областите во т.н источни делови на Македонија треба да се распоредат во Горна или Долна Македонија , во зависност од местоположбата .
Центарот и двете престолнини (првин во Ајга, а подоцна во Пела) се наоѓале во областа Ботиаја, од каде Македонците започнале со освојување на тракиските области (тракиски во географска, а не во етничка смисла) источно од Аксиј во 5. и 4. век пред нашата ера.
1 Поврзано
* Горна Македонија
* Области во Античка Македонија
2 Наводи
Дил (река)

Дил (герм. ''Dill'') — река што тече низ средишниот дел на покраината Хесен, Германија и има должина од 55 км. Таа е десна притока на Лана, во која се влева кај градот Вецлар.
1 Течение
Реката тече исклучиво низ округот Лана-Дил во Хесен. Извира на надморска височина од околу 567 м, северно од Хајгер-Офдилн на источните падини на планинскиот предел Хајнски Вис (''Haincher Höhe''), кајшто се среќаваат венците Ротаргебирге и Вестервалд. Течението има приближна насока од север кон југ и минува низ местата Хајгер, Диленбург, Херборн, Аслар, за на крај да се влее во Лана кај Вецлар.
Многу места по течението имаат имиња изведени од реката. Во горното течение, такви се Одфилн, Дилбрехт, Фелердилн, Диленбург, а подолу се среќава Дилхајм.
2 Притоки
Гледано низводно, најголеми притоки на Дил се: Росбах, Хајгербах, Аубах, Донсбах, Дицхелце, Нанценбах, Шелде, Ар, Амбах, Ребах, Лемп и Блазбах.
Мисионес (департман)

Мисионес е департман во Парагвај. Департманот се наоѓа во јужниот дел на земјата и главен град на истиот е Сан Хуан Баутиста. Департманот бил создаден во 1906 година и порано бил познат како Сан Игнасио. Сегашното име го добил во 1945 година. Името е во чест на Језуитските мисионери во Парагвај.
1 Географија
Мисионес се наоѓа во јужниот дел на државата, на граничниот појас со Аргентина. Департманот е релативно низински и низ него поминуваат поголем број реки. На север департманот се граничи со Парагвари и Казапа, на исток со Итапуа, на запад со Њембуку и на југ со Аргентина.
2 Окрузи
Департманот е поделен на 10 окрузи:
окрузи, површина (км<sup>2</sup>), население (2002)
Ајолас, 1060, 15.219
Сан Игнасио, 2020, 24.003
Сан Хуан Баутиста, 2300, 16.563
Сан Мигел, 540, 5.253
Сан Патрисио, 190, 3.570
Санта Марија, 520, 7.385
Санта Роса, 1010, 17.612
Сантјаго, 740, 6.753
Вила Флорида, 196, 2.576
Јабебири, 984, 2.854
3 Наводи
* Geografía del Paraguay - Editorial Hispana Paraguay S.R.L.- 1a. Edición 1999 - Asunción Paraguay
* Geografía Ilustrada del Paraguay - ISBN 99925-68-04-6 - Distribuidora Arami S.R.L.
* La Magia de nuestra tierra. Fundación en Alianza. Asunción. 2007.
4 Поврзано
* Парагвај
* Департмани во Парагвај
Везер

Везер (германски: ''Weser'', долногермански: ''Werser'') — река во северозападна Германија. Почнува од Хановерски Минден со влевање на реките Фулда и Вера, па тече низ Долна Саксонија, минува низ Бремен и истекува во Северното Море кај Бремерхафен. На спротивниот (западен) брег се наоѓа градот Норденхам на подножјето на полуостровот Бутјадинген; така, устието нареката се наоѓа во Долна Саксонија. Реката е долга 452 км, а ако се брои и притока Вера, вкупната должина изнесува 744 км.
1 Течение
Реката Везер е најдолгата река во Германија што се влева во море, а чие течение целосно се наоѓа во Германија.
Горното течение минува низ ридскиот крај наречен Везерско Средногорје. Се протега од вливот на Фулда и Вера до клисурата Порта Вестфалика, меѓу Виенското на запад и Везерското Средногорје на исток.
На потегот од Минден до Северното Море, реката е претежно канализирана, овозможувајќи го сообраќајот на бродови до 1.200 тони. На потегот има осум хидроелектрани. Поврзана е со каналот Дортмунд-Емс преку Крајбрежниот Канал (Кистен), а има и уште еден канал што се спојува со него кај Бремерхафен и го поврзува со реката Елба. Водостојот се на Везер се регулира со голема акумулација на реката Едра (главна притока на Фулда), со цел да се обезбеди достатна длабочина за бродовите во текот на целата година. Во 1943 браната била бомбардирана и уништена од Британците, причинувајќи огромни разорни штети и 70 човечки жртви, но била преградена за само неколку месеци. Денес акумулацијата на Едра е познато летувалиште и дава значајна количина на хидроенергија.
Везер се влева во Северното Море во најјужниот дел на Германскиот Залив. Во самото море, течението се дели на два ракава, што го претставуваат некогашното корито од последното ледено време. Овие морски ракави се нарекуваат „Стар Везер“ (''Alte Weser'') и Нов Везер (''Neue Weser''). Најсеверната точка на Везер ја бележи светилникот „Алте Везер“, кој во 1964 г. го заменил попознатиот постар светилник „Ротер Занд“.
2 Притоки
Најголема притока на Везер е реката Алер, која се влева во него јужно од Бремен. The tributaries of the Weser and the Werra (од изворот до устието) are:
2.1 Леви
* Улстер
* Фулда, со Едра
* Димел
* Вере
* Гросе Ауе
* Хунте
2.2 Десни
* Несе
* Алер
* Лезум - a влив на реките Виме и Хаме.
* Луне (близу Бремерхафен)
* Гесте (во Бремерхафен)
3 Позначајни населени места
Позначајни населени места по течението на Везер (низводно) се: Хан, Беверунген, Хекстер, Холцминден, Боденвердер, Хамелн, Хесиш Олдендорг, Ринтелн, Флото, Бад Ејнхаузен, Порта Вестфалика, Минден, Петерсхаген, Нинбург, Ахим, Бремен, Браке, Норденхам и Бремерхафен.
4 Поврзано
* Везерско Средногорје
5 Наводи
* Hans Krahe: ''Sprache und Vorzeit.'' Quelle & Meyer, Heidelberg 1954. (''Zur alteur
* Kuratorium für Forschung im Küsteningenieurswesen: ''Die Küste''. Во: ''Archiv für Forschung und Technik an der Nord- und Ostsee.'' Boyens, Heide 51.1991.
* Karl Löbe: ''Das Weserbuch.'' Niemeyer, Hameln 1968.
* Nils Aschenbeck, Wolf Dietmar Stock: ''Eine Flussfahrt von der Aller bis zur Nordsee.'' Atelier im Bauernhaus, Fischerhude 1998. ISBN 3-88132-350-3.
Ар (Лана)

| basin_countries = Германија
| length = 60
| elevation =
| discharge =
| watershed =
Ар (герм. ''Aar'') — река во западна Германија, лева притока на Лана. Долга е 60 км и извира од венецот Таунус кај Таунусштајн. Тече во северен правец и минува низ местата Таунусштајн, Бад Швалбах, Арберген и Ханштетен, а потоа се влева во Лана кај Диц.
1 Име
Името на реката е изведено од говорите на предгерманските народи на тоа подрачје, и значи „брзотечна вода“, како преносно значење за „рекичка во клисура“.
Педро Хуан Кабаљеро

Педро Хуан Кабаљеро (шпански: ''Pedro Juan Caballero'', 1786–1821) — парагвајски политичар и револуционер. Кабаљеро бил водечка фигура за време на Парагвајската војна за независност. Тој бил роде во Тобати, град во департманот Кордиљера во Парагвај. Иако тој бил шест години помлад од Фулхенсио Јегрос и дваесет години помлад од Хосе Гаспар Родригес де Франсија, тој одиграл важна улога во борбите за независност кои започнале на 15 мај 1811 година. Тој бил внешан во еден заговор во 1820 година и се самоубил во својата затворска ќелија на 13 јули 1821 година. Во чест на него е именуван парагвајскиот град Педро Хуан Кабаљеро.
1 Битките за независност
Кабаљеро зел учество во битките кај Такуари и Парагвари. Битките биле со силите на Мануел Белграно. На 19 јануари 1811 година се случила Битката кај Парагвари, која била триумфна за Парагвај бидејќи парагвајските водачи покажале голема умешност. Белграно се повлекол кој југ. На 9 март 1811 година, на брегот на реката Такуари, додека Белграно чекал засилување од Буенос Аирес, започнала нова битка - Битката кај Такуати. Белграно побарал капитулација, која била овозможена од Парагвајската армија.
Ноќта на 14 мај, под команда на Педро Хуан Кабаљеро, патриотите од Асунсион отишле во квартот кај плоштадот каде се наоѓал поручникот Маурисио Хосе Троче. Овој кварт станал упориште на револуцијата, политичките затвореници биле ослободени, оружјето било подготвено, биле преземни безбедносни мерки и биле испратени гласници да ги донесат Фулхенсио Јегрос и Мануел Атанасио Кабањас.
2 Наводи
* Diario La Nación: “Enciclopedia Histórica del Paraguay”
* Nueva Historia del Paraguay, Editorial Hispana Paraguay S.R.L.
* Chavez, Julio Cesar: “El Supremo Dictador”
* Archivo Nacional de Asuncion, SC, Vol. 975, N.3, cited in: Editorial Tiempo de Historia: "Francia, Vol. II" doc: 1143
* Williams, John Hoyt: " 'Conspiracy of 1820', and the Destruction of Paraguayan Aristocracy"
3 Дополнителни информации
*
4 Поврзано
* Парагвај
* Парагвајска војна за независност
* Латиноамерикански војни за независност
Кордиљера (департман)

Кордиљера е департман во Парагвај. Департманот се наоѓа во средишниот дел на земјата. Главен град на департманот е Какупе.
1 Географија
Кордиљера се наоѓа во средишниот дел на земјата. На север департманот се граничи со Сан Педро, на југ со Парагвари и Централниот департман, на исток со Кагвазу и на запад со Пресиденте Ајес.
Географски гледано, департманот е поделен на два географски региони, од кои јужниот е попогоден за земјоделство. Просечната годишна температура во департманот е 22 степена. Максималната температура достигнува до 39 степени, а нинималната до 3 степени.
2 Окрузи
Департманот е поделен на 20 окрузи:
3 Наводи
* Illustrated Geography of Paraguay. Arami. 2007
4 Поврзано
* Парагвај
* Департмани во Парагвај
Сан Педро (департман во Парагвај)

Сан Педро е департман во Парагвај. Департманот се наоѓа во Источен Парагвај. Главен град на департманот е Сан Педро де Иквамандију.
1 Географија
Департманот се наоѓа во централниот дел на Источен Парагвај. На север департманот граничи со Консепсион, на југ со Кордиљера (департман)Кордиљера и Кагвазу, на исток со Амамбај и Каниндеју и на запад со Пресиденте Ајес. Овој е најголем департман во Источен Парагвај. Главни стопански гранки во департманот се земјоделството, сточарството и шумарството.
Климата во департманот влажна и дождлива. Просечната температура е 23 степени. Минималната температура е 10 степени, а максималната 38 степени. Влажноста е од 70 до 80 %.
2 Окрузи
Департманот е поделен на 19 окрузи:
3 Наводи
* Illustrated Geography of Paraguay, 2007. Arami S. R. L. Distributor.
* Geography of Paraguay, First Edition 1999, Editorial Hispana Paraguay S. R. L.
4 Поврзано
* Парагвај
* Департмани во Парагвај
Итапуа (департман)

Итапуа е департман во Парагвај. Департманот се наоѓа во јужниот дел на државата. Главен град на департманот е Енкарнасион. Департманот е поделен на 30 окрузи и така овој департман има најмногу окрузи во државата.
1 Географија и клима
Департманот се наоѓа во Источен Парагвај. На север департманот се граничи со Алто Парана и Казапа, на југ со Аргентина, на исток со Аргентина и на запад со департманот Мисионес.
Климата има влажна суптропска клима. Просечната температура е 15 степени Целзиусови. Највисоката измерена температура измерена до сега е 40 степени, а минималната -3 степени. Врнежи има во обилство во департманот.
2 Окрузи
Департманот е поделен на 30 окрузи:
окрузи, население (2002), окрузи, население (2002), окрузи, население (2002)
1 Алто Вера, 13,799, 11 Фрам, 6,923, 21 Нуева Алборада, 9,193
2 Бела Виста, 9,193, 12 Хенерал Артигас, 11,042, 22 Облигадо, 11,441
3 Камбирета, 9,193, 13 Хенерал Делгадо, 6,611, 23 Пирапо, 6,754
4 Капитан Меза, 9,193, 14 Оенау, 9,685, 24 Сан Косме и Дамијан, 7,322
5 Капитан Миранда, 9,193, 15 Итапуа Поти, 14,642, 25 Сан Хуан дел Парана, 7,091
6 Карлос Антонио Лопес, 17,622, 16 Хесус, 5,560, 26 Сан Педро дел Парана, 28,598
7 Кармен дел Парана, 9,193, 17 Ла Паз, 3,076, 27 Сан Рафаел дел Парана, 20,434
8 Коронел Богадо, 17,065, 18 Леандро Овиедо, 4,353, 28 Томас Ромеро Переира, 27,239
9 Еделира, 22,287, 19 Мајор Отањо, 12,157, 29 Тринидад, 6,873
10 Енкарнасион, 93,497, 20 Наталио, 19,456, 30 Јатујтај, 11,415
3 Поврзано
* Парагвај
* Департмани во Парагвај
Парагвари (департман)

Парагвари е департман во Парагвај. Департманот се наоѓа во јужниот дел на земјата, или во регионот Источен Парагвај. Главен град на департманот е градот Парагвари. Според податоците од 2002 година, Парагвари имал население од 221,932 жители.
1 Географија
Парагвари се наоѓа во јужниот дел на Источен Парагвај. На север граничи со Кордиљера и Кагвазу, на југ со Мисионес, на исток со Гваира и Казапа и на запад со Њембуку и Централниот департман.
Во летниот период, температурата достигнува до 39 степени Целзиусови, а во зимскиот период до 2 степена. Просечната годишна температура е 21 степен.
2 Окрузи
Департманот е поделен на 17 окрузи:
3 Наводи
* Geography of Paraguay - Editorial Hispanic Paraguay SRL-1a. Edition 1999 - Asuncion Paraguay
* Geography of Paraguay Illustrated - ISBN 99925-68-04-6 - Distributed Arami SRL
* The Magic of our land. Alliance Foundation. Asuncion. 2007.
4 Поврзано
* Парагвај
* Департмани во Парагвај
Марбург-Биденкопф

Марбург-Биденкопф (герм. ''Marburg-Biedenkopf'') — округ во западниот дел на покраината Хесен, Германија. Се граничи со окрузите Валдек-Франкенберг, Швалм-Едер, Фогелсберг, Гисен, Лана-Дил и Зиген-Витгенштајн.
1 Историја
Округот е создаден во 1974 г. со спојување на окрузите Марбург, Биденкопф и поранешниот урбан округ Марбург.
Збратимен е со Хантингдоншир во Англија, околијата Шарлотенбург во Берлин и Кошќежина во Полска.
2 Географија
Главна река во округот е Лана.
3 Населени места
Нас. места, Општини,
Зиген-Витгенштајн

Зиген-Витгенштајн (герм. ''Siegen-Wittgenstein'') — округ во југоисточниот дел на покраината Северна Рајна-Вестфалија, Германија. Се граничи со окрузите Олпе, Горен Зауерланд, Валдек-Франкенберг, Марбург-Биденкопф, Лана-Дил, Вестервалд и Алтенкирхен.
1 Историја
Во 1816–1817 г. се создадени окрузите Зиген и Витгенштајн како дел од пруската покраина Вестфалија. Во 1974 истите се споени, а во 1984 е усвоено името „Зиген-Витгенштајн“.
2 Географија
Округот ги опфаќа ридовите југоисточно од Зауерланд, наречени Зигенски и Витгенштајнски крај.
3 Населени места
Нас. места, Општини
Зара (Алтенбург)

Зара (|Saara) — село и поранешна општина во округот Алтенбург, во Тирингија, Германија.
1 Историја
Општината Зара била основана на 1 јануари 1996 со спојување на поранешните општини Лендорф, Мокерн, Поделвиц, Таупадел и Цема. Од 31 декември 2012 е дел од општината Нобиц.
Старец Пајсиј

Свети Пајсиј Светогорец (|Ἅγιος Παΐσιος ὁ Ἁγιορείτης), наречен Старец Паисиј (''Γέρων Παΐσιος ο Αγιορείτης''), роден како Арсениос Езнепидис (''Αρσένιος Εζνεπίδης'', – ) — широко познат православен калуѓер роден во Фараса, Кападокија. Познат е по своите духовни учења. Многу луѓе, особено во Грција, Србија, Бугарија, Русија и Македонија, имаат голема почит кон Старецот Пајсиј
На 13 јануари 2015 г. е канонизиран за светец.
1 Животопис
Бил роден во Фараса, Кападокија кратко време пред размената на население меѓу Грција и Турција. Неговото семејство се преселило во Коница, Епир, каде што го изучил столарскиот занает. Во текот на Грчката граѓанска војна служел како радиооператер. По војната, во 1950 година отишол во манастир на Света Гора каде по четири години станал калуѓер, при што го сменил името во Аверкиј. По поминување на мала схема го добил името Пајсиј.
2 Контроверза
На 21 септември 2012 година еден граѓанин на Грција бил уапсен под обвинение за злонамерно богохулство и навреда на религијата поради создавањето сатирична страница на Фејсбук наречена „Старец Пастисиос Пастафаријанец“. Пастисио е вид јадење, а пастафаријанство се однесува на сатирична псевдо-религија „Црква на Летачкото Чудовиште од Шпагети“ со која се исмева креационизмот. Според медиумските известувања, страницата ја сатиризирала комерцијалната експлоатација на наследството на Пајсиј, без да користи пцости. Обвинението го покренал пратеник во Парламентот од партијата Златна зора.
3 Дела
3.1 Преведени на англиски
*''Saint Arsenios the Cappadocian'', translated into English and published in 1989 and 2001 by Holy Monastery "Evangelist John the Theologian", Souroti, Thessaloniki, Greece.
*''Elder Hadji-Georgis the Athonite'', translated into English and published in 1996 by Holy Monastery "Evangelist John the Theologian", Souroti, Thessaloniki, Greece.
*''Athonite Fathers and Athonite Matters'', translated into English and published in 1999 by Holy Monastery "Evangelist John the Theologian", Souroti, Thessaloniki, Greece.
*''Epistles'', by Elder Paisios of Mount Athos, translated into English and published in Feb 2002 by Holy Monastery "Evangelist John the Theologian", Souroti, Thessaloniki, Greece; distributed in the U.S.A. by .
*''Spiritual Counsels, Vol. 1: With Pain and Love for Contemporary Man''.
*''Spiritual Counsels, Vol. 2: Spiritual Awakening'', 1999 & 2000.
*''Spiritual Counsels, Vol. 3: Spiritual Struggle'', 2001.
*''Spiritual Counsels, Vol. 4: Family Life'', 2012.
*''Spiritual Counsels, Vol. 5: Passions and Virtues'', 2016.
*''Spiritual Counsels, Vol. 6: On Prayer'', 2022.
4 Други извори
*Middleton, Herman A., 2004,"Elder Paisios the Athonite", in ''Precious Vessels of the Holy Spirit: The Lives & Counsels of Contemporary Elders of Greece'', 2nd edn., Protecting Veil Press, Thessalonica, Greece
*"Talks with Father Paisios", by Athanasios Rakovalis, published in Thessaloniki in 2000, distributed by St. Nicodemos Publications
*
Хајерсдорф

Хајерсдорф (|Heyersdorf) — општина во округот Алтенбург, во Тирингија, Германија.
1 Географија
Хајерсдорф се наоѓа близу општините Пониц, градот Шмелн и Тонхаузен во округот Алтенбург; како и близу градот Кримичау во саксонскиот округ Цвикау.
2 Историја
До 1920, Хајерсдорф бил дел од Саксо-Алтенбург.
3 Администрација
Заедно со Пониц, Хајерсдорф е ''доделена општина'' на Гесниц.
Кагвазу (департман)

Каггвазу е департман во Парагвај. Департманот се наоѓа во Источен Парагвај. Главен град на департманот е Коронел Овиедо.
1 Географија
Департманот се наоѓа во централниот дел на Источен Парагвај. На север департманот се граничи со Сан Педро и Каниндеју, на исток се граничи со Алто Парана, на запад со Кордиљера и Парагвари и на југ со Гваира и Казапа.
2 Окрузи
Департманот е поделен на 21 округ:
окрузи, население (2002) , седиште
1 Кагвазу, 98.136, Кагвазу
2 Карајао, 13.234, Карајао
3 Коронел Овиедо, 84.103, Коронел Овиедо
4 Сесилио Баез, 6.173, Доктор Сесилио Баез
5 Доктор Х. Еулохио Естигариба, 24.634
6 Хуан Мануел Фрутос, 19.128, Доктор Хуан Мануел Фрутос
7 Хосе Доминго Окампос, 9.198, Хосе Доминго Окампос
8 Ла Пастора, 4.440, Ла Пастора
9 Маскал Франсиско Солано Лопес, 7.330, Марискал Франсиско Солано Лопес
10 Нуева Лондрес, 4.110, Нуева Лондрес
11 Раул Арсенио Овиедо, 27.734, Раул Арсенио Овиедо
12 Репатријасион, 29.503, Репатријасион
13 Р. И. Трес Коралес, 7.666
14 Сан Хоакин, 14.930, Сан Хоакин
15 Сан Хосе де лос Аројос, 15.299, Сан Хосе де лос Аројос
16 Мбутуј, 10.989
17 Симон Боливар, 4.938, Симон Боливар
18 Трес де Фебреро, 8.818, Трес де Фебреро
19 Вакерија, 10.257, Вакерија
20 Иху, 34.737, Иху
Во скоро време се создал и округот Тембијапора.
3 Наводи
* Geografía Ilustrada del Paraguay, Distribuidora Arami SRL; 2007. ISBN 99925-68-04-6
* Geografía del Paraguay, Primera Edición 1999, Editorial Hispana Paraguay SRL.
4 Поврзано
* Парагвај
* Департмани во Парагвај
Горен Таунус (округ)

Горен Таунус (герм. ''Hochtaunuskreis'') — округ во средишниот дел на покраината Хесен, Германија и претставува дел од метрополскиот регион Рајна-Мајна. Се граничи со окрузите Лана-Дил, Ветерау, неврзаниот град Франкфурт, Мајна-Таунус, Рајнгау-Таунус и Лимбург-Вајлбург.
Горен Таунус и Штарнберг редовно се натпреваруваат за титулата „најбогат округ во Германија“.
1 Историја
Округот е создаден во 1972 г. со спојување на дотогашните окрузи Обертаунус и Узинген.
2 Географија
Географски, округот се простира низ планинскиот венец Таунус. Највисоката точка на венецот е врвот Голем Фелдберг (881 м), кој исто така му припаѓа на округот. Најниска точка е Горен Ерленбах (130 м). Богатите места во густо населениот јужен дел на округот влегуваат во поширокото подрачје на градот Франкфурт.
3 Населени места
Нас. места, Општини
Нојхаус на Ренвег

Нојхаус на Ренвег (|Neuhaus am Rennweg) — мал град во округот Зонеберг во сојузната покраина Тирингија, Германија. Сместен е во подрачјето на Тириншката Шума, 17 км северно од окружниот град Зонеберг и 22 км југозападно од градот Залфелд.
Поранешните општини Лихте и Пизау биле припоени во градот во јануари 2019 година.
1 Географија
1.1 Местоположба
Градот се наоѓа на Тириншките Шкрилни Планини, непосредно на Ренштајг. Нојхаус е едно од највисоките места во Тирингија. Бидејќи Нојхаус бил окружен град, важел за највисок окружен град во Источна Германија.
1.2 Соседни општини
Градот се граничи со следниве општини (почнувајќи од север, надесно): Мојра, Залфелд, Грефентал, Зонеберг, Лауша, Штајнах, Франкенблик, Шалкау, Ајсфелд, Голдистал, Кацхите, Курсдорф и Десбах.
1.3 Градски единици
Согласно статутот на градот Нојхаус на Ренвег од 14 март 2019 година, градот Нојхаус на Ренвег се состои од следниве осум единици: Нојхаус на Ренвег, Штајнхајд, Лимбах, Нојмансгрунд, Шајбе-Алсбах, Зигмундсбург, Лихте и Пизау.
Местото Нојхаус на Ренвег се состои од Нојхаус, Игелсхиб и Шмаленбухе, Шајбе-Алсбах од Шајбе и Алсбах, Лихте од Лихте, Бок и Тајх, Валендорф и Гајерстал. Сите други единици немаат своја поделба.
1.4 Клима
Климата во Нојхаус е многу остра со многу снег зиме и студени влажни лета. Местото во мај 1996 година со 242 часа (десет дена) го држи германскиот рекорд со најдолг маглив период.
2 Политика
2.1 Градски совет
Градскиот совет Нојхаус на Ренвег се состои од 20 членови.
Партија, Места
CDU, 7 (+1)
LINKE, 5 (−3)
AfD, 3 (+3)
Слободни гласачиРенштајг, 3 (−1)
FDP, 1 (±0)
SPD, 1 (±0)
2.2 Градоначалник
Градоначалник на градот Нојхаус на Ренвег е Уве Шелер, избран на 29 април 2018 година.
2.3 Збратимени градови
Нојхаус на Ренвег е збратимен со следниве градови:
* Диценбах, Германија
3 Галерија
Пониц

Пониц (|Ponitz) — општина во округот Алтенбург, во Тирингија, Германија.
Особено е позната по нејзините барокни оргули од Готфрид Зилберман и по нејзиниот извонредно ексцентричен ренесансен дворец. Општински единици на Пониц се Чепел, Мерлах, Гутеборн и Гринберг.
Шпроте

Шпроте (|Sprotte) — лева притока на Плајсе во источна Тирингија. Главните води на реката доаѓаат од три извори, кои се наоѓаат западно од Кримичау:
* Западна Шпроте, чиј извор е близу Рикерсдорф
* Средна Шпроте, која извиру близу Нишвиц
* Источна Шпроте
Западниот дел тече северозападно и се влева во Средна Шпроте близу Фолмерсхајн. Помеѓу Постерштајн и Небдениц се влеваат во Источна Шпроте. Потоа Шпроте тече североисточно низ општината Небдениц, потоа низ градот Шмелн до Зара, каде се влева во Плајсе.
Реката е 25 километри долга. Речната долина делумно ја следи железничката линија од Гера до Алтенбург како и сојузниот автопат Б7.
Зоран Мицев

Зоран Мицев (; ) — македонски поет.
1 Животопис
Мицев е роден на 10 јануари 1982 година во Кочани. Тука завршил основно и средно образование. Инспирацијата за пишување кај овој автор се појавувила уште во текот на основното образование, но со пишување интензивно почнал да се занимава во средношколските денови. Денес, тој е член во литературниот клуб „Копнеж” во Кочани, a литературниот ентузијазам и ангажираност резултирале со издавање на првата авторска книга на Мицев, збирката поезија „Темјанушка“.
Виртуелна меѓународна нормативна податотека

Виртуелна меѓународна нормативна податотека (|Virtual International Authority File, крат. VIAF) — меѓународна нормативна податотека, заеднички проект на неколку национални библиотеки кој го води електронскиот библиотечен центар OCLC. Негови иницијатори се Германската национална библиотека и Конгреснатата библиотека на САД.
Целта на системот е поврзување на националните нормативни податотека (како што е германската Називна нормативна податотека) во една виртуелна нормативна податотека. Така, истоветните записи се спојуваат во единствена евиденција, и секој од нив добива стандарден број, основни записи за алтернативни и застарени називи преземени од изворната евиденција, кои се однесуваат на таа база. Сите овие информации се достапни на интернет за истражување, споделување и размена на податоци. Заемното подновување го користи протоколот OAI.
1 Библиотеки-учеснички
Назив, Изворен назив, Град, Земја
Централен институт за обединет каталог, ''Istituto Centrale per il Catalogo Unico'', Рим
Германска национална библиотека, ''Deutsche Nationalbibliothek'', Франкфурт
Истражувачки институт „Гети“, ''Getty Research Institute'', Лос Анџелес
Библиотека и архив на Канада, ''Library and Archives Canada'', Отава
Александриска библиотека, ''Bibliotheca Alexandrina'', Александрија
Конгресна библиотека, ''Library of Congress'', Вашингтон
Национална библиотека на Австралија, ''National Library of Australia'', Канбера
Национална библиотека на Франција, ''Bibliothèque nationale de France'', Париз
Национална библиотека на Израел, ''הספרייה הלאומית'', Ерусалим
Национална библиотека на Португалија, ''Biblioteca Nacional de Portugal'', Лисабон
Национална библиотека на Шпанија, ''Biblioteca Nacional de España'', Мадрид
Кралска библиотека, ''Kungliga Biblioteket'', Стокхолм
Народна библиотека на Чешка, ''Národní knihovna České republiky'', Прага
Национална библиотека „Сечени“, ''Országos Széchényi Könyvtár'', Будимпешта
Библиотечна мрежа на западна Швајцарија, ''Réseau des bibliothèques de Suisse occidentale'' или''Westschweizer Bibliothekverbund'', —
Универзитетски документациски систем, ''Système universitaire de documentation (Sudoc)'', —
Швајцарска национална библиотека, ''Schweizerische Nationalbibliothek''''Bibliothèque nationale suisse''''Biblioteca nazionale svizzera''''Rete delle bibliotheche della Svizzera occidentale'', Берн
Заеднички каталог на полските научни библиотеки, ''NUKAT: katalog zbiorów polskich bibliotek naukowyc'', —
Ватиканска библиотека, ''Bibliotheca Apostolica Vaticana'', Ватикан
2 Библиотеки додадени за проби
Назив, Изворен назив, Град, Земја
Фламански јавни библиотеки, (BIBNET), Брисел
Руска државна библиотека, ''Российская государственная библиотека'', Москва
BIBSYS, —, —
3 Поврзано
* Контролен број на Конгресната библиотека (LCCN)
* Обединета нормативна податотека (GND)
* Нормативна контрола
Масен проток

Масен проток — количинската проодност на водата, вклучувајќи ги цврстите материи (на пр. наноси), растворените хемиски супстанции (на пр. CaCO<sub>3</sub><sub>(aq)</sub>) и/или биолошкиот материјал (i.e. дијатоми), што се движи низ даден простор претставен како напречен пресек. Постојат и други поими за ваквиот масен протк, но зависат од дисциплината. Кај природните речни системи се говори за водотек, но кај вештачките акумулации ова може да се нарече одлив (наспроти прилив). Масениот проток е во мошне тесна врска со полноводноста на реката.
Најзастапена мерна единица за изразување на проточноста е м<sup>3</sup>/с (кубни метри во секунда). Во некои други земји се користат кубната стапка во секунда (ft³/s или cfs), а во САД и акр-стапката во секунда. На пример, просечната проточност на реката Рајна во Европа изнесува 2.200 м<sup>3</sup> дневно.
Утврдувањето на проточноста на една река најчесто се врши по пат на упростена непрекината равенка. Равенката подразбира дека за секоја ненабивна течност како водата, масениот проток (Q) е еднаков на производот на напречната плоштина на водотекот (A) и неговата средна брзина (<math>\bar{u}</math>). Се претставува вака:
:<math>Q=A\,\bar{u}</math>
при што
*<math>Q</math> е протокот ([L<sup>3</sup>T<sup>−1</sup>]; м<sup>3</sup>/с)
*<math>A</math> напречната плоштина на делот од каналот што го зазема проточноста ([L<sup>2</sup>]; м<sup>2</sup>)
*<math>\bar{u}</math> е просечната истечна брзина ([LT<sup>−1</sup>]; м/с)
1 Пример
На табелата е претставен средниот повеќегодишен проток на неколку реки во Македонија, на разни мерни станици, за периодот од 1961 до 1990 г.
Река, , Проток (''Q'')
Вардар, Радуша, 25,23
Скопје, 63,00
Велес, 79,27
Демир Капија, 134,50
Гевгелија, 144,90
Треска, Македонски Брод, 11,41
Здуње, 19,06
Св. Богородица, 24,20
Пчиња, Пелинце, 4,85
Трновец, 4,16
Катлановска Бања, 12,56
Брегалница, Берово, 1,03
Очипала, 5,02
Штип, 12,21
Црна, Доленци, 2,58
Скочивир, 21,61
Расимбегов Мост, 23,44
Возарци, 29,03
2 Поврзано
* Кубен метар во секунда
* Зафатнинска проточност
* Водостој
* Список на реки по полноводност
Александар Китинов

Александар Китинов (роден на 13 јануари 1971 во Скопје) е поранешен професионален тенисер од Република Македонија. Китинов станал професионален играч во 1993 а се повлекол од активно играње во 2003. Тој бил специјалист на игра во двојки, освојувајќи три титули за време на својата кариера на АТП турнеја, достигнувајќи го 38-то место на АТП листата за двојки во ноември 1999.
1 АТП Тур финалиња (7)
1.1 Победи (3)
Бр., Датум, Турнир, Подлога, Партнер, Противници во финалето, Резултат
1., 14 септември 1997, Бурнамаут, Англија, земја, Кент Кинеар, Алберто Мартин Крис Вилкинсон, 7–6, 6–2
2., 10 октомври 1999, Базел, Швајцарија, тепих, Брент Хајгарт, Жири Новак Давид Рикл, 0–6, 6–4, 7–5
3., 16 септември 2001, Букурешт, Романија, тврда, Јохан Ландсберг, Пабло Албано Марк-Кевин Гелнер, 6–4, 6–7(5), [10-6]
1.2 Порази (4)
Бр., Датум, Турнир, Подлога, Партнер, Противници во финалето, Резултат
1., 13 јули 1997, Њупорт, САД, трева, Кент Кинеар, Џастин Гимелстоб Брет Стивен, 3–6, 4–6
2., 14 февруари 1999, Сан Хосе, САД, тврда, Ненад Зимоњиќ, Тод Вудбриџ Марк Вудфорд, 5–7, 7–6(3), 4–6
3., 11 јули 1999, Гштад, Швајцарија, земја, Ерик Таино, Доналд Џонсон Кирил Сук, 5–7, 6–7(4)
4., 25 јули 1999, Штутгарт, Германија, тврда, Џек Ваит, Жаими Онкинс Даниел Орсанич, 2–6, 1–6
Томас Транстремер

Томас Транстремер (|Tomas Tranströmer, р. 15 април 1931) — шведски поет, психолог и преведувач. Во неговата лирика се даваат описи за нордиската зима, ритамот и убавината на пејзажите и природата. Низ неговата поезија се чувствува и прикриена нишка на мистика, помешана со блага религиозност. Ужива голема меѓународна почит, за што говори и податокот дека неговите дела се преведени на повеќе од 60 светски јазици. Се смета за еден од најзначајните повоени европски поети. Во 2011 година ја добил Нобеловата награда за литература, со што станал седмиот носител на такво признание од својата земја. Освен на Нобеловата награда, Транстремер е добитник и на ''Златниот венец'' од Струшките вечери на поезијата, со кој се закитил во 2003 г.
Шведската кралска академија откри еден многу интересен податок поврзан со името на овој поет. Имено, Транстремер бил номиниран буквално секоја година за Нобеловата награда, почнувајќи од 1993. Како причини поради кои ја понел оваа престижна награда, кралската академија ги наведе големите филозофски теми кои се опфатени во неговите стихови, како прашањата за смртта, историја, спомените и природата. По прифаќањето на наградата, речиси веднаш биле преведени првите два тома од Томасовата поезија на повеќе странски јазици. Инаку, Транстремер е 108-от добитник на ова признание, и првиот Швеѓанец од 1974 г.
1 Дела
*''17 поеми'' (1954)
*''Тајни на патот'' (1958)
*''Неодвршениот рај'' (1962)
*''Звуци и шини'' (1966)
*''Патеки'' (1973)
*''Балтик'' (1974)
*''За живите и за мртвите'' (1989)
*''Тажната гондола'' (1996)
*''Големата загатка'' (2004)
2 Поврзано
* Нобелова награда за литература
* Струшки вечери на поезијата
Цилпих

Цилпих (герм. ''Zülpich'') — град во покраината Северна Рајна-Вестфалија, Германија, помеѓу градовите Ахен и Бон. Административно му припаѓа на округот Ојскирхен.
1 Историска важност
На подрачјето на градот се одиграла познатата Битка кај Толбијак (тогашно име на местото) помеѓу Франките предводени од Хлодовик I и Алеманите. Традиционално се дава 496 г., но современите историчари сметаат дека битката се случила во 506 г. Битката е овековечена во Париз со име на улица и станица на париското метро.
2 Збратимени градови
* Блај, Франција
* Кангасала, Финска
* Елст, Холандија
Шмелн

Шмелн (|Schmölln) — град во округот Алтенбург, во Тирингија, Германија и се наоѓа на реката Шпроте.
1 Географија
1.1 Соседни општини
Општини во округот Алтенбург кои се граничат со Шмелн се: Алткирхен, Дроген, градот Гесниц, Хајерсдорф, Небдениц, Пониц, Зара и Фолмерсхајн.
1.2 Градски единици
Шмелн е поделен на 13 административни единици:
* Бора
* Брандрибел
* Гросштебниц
* Клајнмикерн
* Кумер
* Ничка
* Неденич
* Папирмиле
* Шлосиг
* Зелка
* Зомериц
* Вајсбах
* Чернич
2 Историја
Поважни датуми:
: 1066 - Шмелн е за првпат споменат во документ како ''ABBATIA ZMULNA'': 1127 - Изградба на манастирот во Пфеферберг
: 13 век - 16 век - Шмелн е ''Marienwallfahrtsort'': 1525 - Уништување на манастирот на Пфеферберг
2.1 Припојување
На 8 март 1994, Вајсбах бил припоен кон Шмелн, а на 1 јануари 1996 и Гросштебниц.
3 Сообраќај
Шмелн е поврзан со автопатот Б (излез 61 кај Шмелн) и има железничка станица на средногерманската железница (Вајмар–Глаухау).
Еротски музеј Беате Узе

Еротскиот музеј „Беате Узе“ (герм. ''Beate Uhse Erotik-Museum'') е еротски музеј во подрачјето Шарлотенбург во градот Берлин, Германија.
Отворен е во 1996 г. близу Берлинската зоолошка градина од страна на акрибатската пилотка и претприемач Беате Узе која во 1962 го отворила првиот секс-шоп во светот. Музејските поставки се состојат од азиски и европски дела од еротската уметност, вклучувајќи неколку литографии од Хајнрих Циле и рани порнографски филмови.
Се смета дека ова е најголемиот еротски музеј во светот.
1 Поврзано
*Список на музеи и галерии во Берлин
2 Слики
Рајнгау-Таунус

Рајнгау-Таунус (герм. ''Rheingau-Taunus-Kreis'') — округ во западниот дел на покраината Хесен, Германија. Се граничи со окрузите Лимбург-Вајлбург, Горен Таунус, Мајна-Таунус, неврзаниот град Висбаден и окрузите Мајнц-Бинген и Рајна-Лана.
1 Историја
Округот е создаден во 1977 со спојување на окрузите Рајнгау и Унтертаунус.
2 Географија
Подрачјето на округот го опфаќа западниот дел на планинскиот венец Таунус. Реката Рајна ја образува јужната граница на округот.
3 Населени места
Нас. места, Општини
Таунус

Таунус (|Taunus) — низок планински венец во покраината Хесен, Германија што претставува дел од Рајнските Шкрилни Планини. Опкружен е со речните долини на Рајна, Мајна и Лана. Од другата страна на Рајна, планините продолжуваат во ниската верига Хунсрик. Самите планини се протегаат во окрузите Горен Таунус, Мајна-Таунус, Рајнгау-Таунус, Лимбург-Вајлбург, и Рајна-Лана.
Највисок врв е Голем Фелдберг (''Großer Feldberg'') со 878 м. По него следи Мал Фелдберг (''Kleiner Feldberg'') и Алткениг, каде има остатоци од ридско утврдување (градиште) од доцното железно време (~ 400 п.н.е.) близу врвот.
Во римско време, преку планината се протегала границата на царството. Денес во Залбург има обновена римска тврдина со музеј. Со падот на римскиот лимес во 259/260 г., местото го населиле Алеманите, за што сведочат алеманските гробишта на јужните падини. Со Битката кај Толбијак (496), подрачјето потпаднало под власта на Франките.
1 Највисоки планини
* Голем Фелдберг (878 м), Горен Таунус
* Мал Фелдберг (825 м), Горен Таунус
* Алткениг (798 м), Горен Таунус
* Вајлсберг (701 м), Горен Таунус
* Гласкопф (685 м), Горен Таунус
* Пфердскопф (663 м), Горен Таунус
* Колбенберг (684 м), Горен Таунус
* Клингенкопф (683 м), Горен Таунус
* Зенгелберг (665 м), Горен Таунус
* Пфердскопф (663 м), Горен Таунус
* Вајсеберг (660 м), Горен Таунус
* Фаулеберг (633 м), Горен Таунус
* Голем Ајхвалд (633 м), Горен Таунус
* Роскопф (632 м), Горен Таунус
* Калте Херберге (619 м), Рајнгау-Таунус
* Горен Вурцел (618 м), Рајнгау-Таунус
* Горен Канцел (592 м), Рајнгау-Таунус
* Ербахер Копф (580 м), Рајнгау-Таунус
* Штајнкопф (570 м), Горен Таунус
* Кубет (526 м), Лимбург-Вајлбург
* Штајнкопф (518 м), Ветерау
2 Галерија
Миле Зечевиќ

Миле Зечевиќ ― македонски политичар и поранешен директор на Управата за безбедност и контраразузнавање на Македонија.
Зечевиќ дипломирал на Правниот факултет во Скопје во 1996 година и е магистрант по казнено право со положен правосуден испит.
Како член на СДСМ, Зечевиќ својата политичка кариера ја започнал во 2001 година кога во широката коалиција неколку месеци бил шеф на кабинет на министерот за одбрана Владо Бучковски. По промената на власта во 2002 година, Зечевиќ неколку месеци бил заменик-генерален директор на ЈПАУ „Македонија“. При првата реконструкција на Владата на Црвенковски во 2003 година, Зечевиќ бил именуван за генерален секретар на Владата.
Во 2006 година, тој бил именуван за директор на Управата за безбедност и контраразузнавање на Македонија.
Лука (Тирингија)

Лука (|Lucka) — град во округот Алтенбург, во Тирингија, Германија.
1 Историја
На областа околу градот е забележано постоење на населба во раното камено доба (5000-2500 п.н.е.). Лука бил првпат споменат во 1320 како „opidum Luckowe“. Областа била исто така место на битка во 1307 помеѓу Хабсбурзите и Ветинците.
2 Меѓународни односи
Лука е збратимен со:
* Унтершлајсхајм, Баварија
* Везелберг, Рајнска област-Пфалц
3 Градски единици
Лука е поделен на три единици: самиот град, Брајтенхајн и Пресдорф.
4 Личности
* Ото Енгерт - комунистички политичар (р. во Пресдорф)
* Ерика Цухолд - светски првак и олимписки медалист во гимнастика
Национален парк Хајних

Националниот парк Хајних (|Nationalpark Hainich), основан на 31 декември 1997, е 13. национален парк во Германија и единствен во Тирингија. Една од главните цели на паркот е заштита на тамошната букова шума. Во 2011 паркот бил додаден на списокот на праисториски букови шуми на Карпатите и во Германија, дел од светското природно наследство.
1 Географија
Паркот со површина од 75 км<sup>2</sup> се наоѓа во западниот дел на германската покраина Тирингија, источно од реката Вера и е дел од поголемиот природен парк Ајксфелд-Хајних-Вератал. Се простира на поголемиот дел од триаголникот помеѓу градовите Ајзенах, Милхаузен и Бад Лангензалца. Националниот парк се создал околу јужниот дел на Хајних, најголемата постојана листопадна шума во Германија.
2 Флора и фауна
Шумите во Хајних вклучуваат широк спектар на букови шуми како јасики, јавори, габери и липи. Многу габи можат да се пронајдат, како и места со цвеќиња, особено барските кокичиња и анемоните. Животните во паркот ги вклучуваат дивите мачки, 15 вида на лилјаци, 7 вида на клукајдрвци и преку 500 вида на бубачки.
3 Заштита на екосистемот
Целта на националниот парк Хајних е да врати голем дел од шумата во Средна Европа на нејзината првобитна состојба. Паркот покрива површина која порано била користена за воени вежби, со околу 50 км<sup>2</sup> листопадна шума. Во иднина, буковата шума треба да се простира на поголемиот дел од површината на паркот.
4 Галерија
5 Филмови
*''Nationalpark Hainich: ein Urwald in der Mitte Deutschlands''. Documentary, 30 Min., Germany, 1999, by Peter and Stefan Simank, Production: Simank-Filmproduktion, Dresden. by ''Mitteldeutscher Rundfunk''
Список на острови во Балтичкото Море

Ова е список на острови во Балтичкото Море. Самото Балтичко Море на север се граничи со Ботниското Море и, уште понасевер, со Ботнискиот Залив, и истите не се сметаат за дел од морето. Од дефиницијата се исклучени и источните сливови на Финскиот и Ришкиот Залив. Пограничните острови се вклучени во списокот (Оланд, Хајлуото и Котлин), иако нивната припадност зависи од начинот на дефинирање.
Данските острови Зеланд (7.000 км<sup>2</sup>, 2.200.000 жит.), Фунен (2,984 км<sup>2</sup> 400.000 жит.), Алс (312 км<sup>2</sup>, 51.300 жит.) и Лангеланд (284 км<sup>2</sup>, 13.300 жит.) се наоѓаат во данските протоци што го поврзуваат Балтичкото Море со Категат.
1 По големина
#Готланд - 2.994 км<sup>2</sup>#Сарема - 2.673 км<sup>2</sup>,
#Еланд - 1.342 км<sup>2</sup>,
#Лоланд - 1.243 км<sup>2</sup>,
#Оланд (глав. остров) - 1.017 км<sup>2</sup>,
#Хиума - 989 км<sup>2</sup>,
#Риген - 935 км<sup>2</sup>,
#Борнхолм - 588 км<sup>2</sup>,
#Кимитоен - 560 км<sup>2</sup>,
#Фалстер - 514 км<sup>2</sup>,
#Узедом - 445 км<sup>2</sup>, поделен помеѓу и
#Волин - 265 км<sup>2</sup>,
#Мен (218 км<sup>2</sup>,
#Хајлуото - 201 км<sup>2</sup>,
#Муху - 198 км<sup>2</sup>,
#Фемарн - 185 км<sup>2</sup>,
#Вермде - 181 км<sup>2</sup>,
2 По население
#Узедом - 76.500 жители, поделен помеѓу и
#Риген - 73.000 жители,
#Лоланд - 68.224 жители,
#Готланд - 57.381 жител,
#Вермде - 48.000 жители,
#Борнхолм - 44.100 жители,
#Фалстер - 43.537 жители,
#Лидинге - 43.400 жители,
#Котлин - 42.800 жители,
#Сарема - 40.312 жители,
#Еланд - 23.000 жители,
#Оланд (глав. остров) - 22.000 жители,
#Волин - 17.000 жители,
#Фемарн - 14.000 жители,
#Мен - 12.000 жители,
#Хиума - 10.000 жители,
#Муху - 1.822 жители,
3 Поврзано
*Список на острови на Германија
*Список на острови на Данска
*Список на острови на Естонија
*Список на острови на Полска
*Список на острови на Финска
*Список на острови на Шведска
Мојзелвиц

Мојзелвиц (|Meuselwitz) — град во округот Алтенбург, во Тирингија, Германија. Се наоѓа 12 километри северозападно од Алтенбург и 11 километри источно од Цајц.
1 Историја
Во текот на Втората светска војна, во градот постоел подкамп на концентрацискиот камп Бухенвалд. Тој обезбедил работна сила за ''HASAG'', третиот најголем барател на принудна работна сила во текот на војната. Сите подкампови на Бухенвалд биле фабрики на „HASAG“. Подкампот во Мојзелвиц имал 1.666 затвореници, од кои 1.376 жени. СС плаќал помалку за жени, бидејќи имале повисока стапка на морталитет. Винтерсдорф е дел на градот Мојзелвиц од 1 декември 2007.
Список на острови на Шведска

Ова е список на острови на Шведска.
1 По големина
Остров, Површина, Население
Готланд, км²
Еланд, км²
Оруст, км²
Хисинген, км²
Вермде, км²
Черн, км²
Веде и Бјерке, км²
Форе, км²
Селаен, км²
Гресе, км²
Свартхеландет, км²
Хертсен, км²
Алнен, км²
Екере и Мунсе, км²
Тостерен-Аспен, км²
Ингаре, км²
Јустере, км²
Турсе, км²
Амерен, км²
Коландсе, км²
2 Други познати острови
*Аделсе
*Бјерке (Бирка)
*Вен
*Висингсе
*Госе
*Готска Санден
*Костерски Острови
*Лидинге
*Меркет
*Мјелтен
*Стура Карлсе
*Хелге
*Холмеарна
3 Поврзано
*Список на острови во Балтичкото Море
Рој Ејткен

Роберт Сим "Рој" Ејткен (роден на 24 ноември 1958 година) — поранешен шкотски фудбалер, играч од одбраната.
1 Играчка кариера
Роден во Ирвин, Ершир тој израснал во Ардросан. Како младо момче му се приклучил на Селтик.
Додека играл за Селтик, тој бил наречен "мечката" од страна на поддржувачите поради неговата голема рамка и командантското присуство. Тој подоцна играл и за Њукасл Јунајтед, Сент Мирен и Абердин.
Тој одиграл 57 натпревари за шкотската репрезентација, постигнувајќи еден гол.
2 Титули
2.0.1 како играч
2.0.1.1 Селтик
* Шкотско првенство (6): 1976-1977, 1978-1979, 1980-1981, 1981-1982, 1985-1986, 1987-1988
* Куп на Шкотска (5): 1976-1977, 1979-1980, 1984-1985, 1987-1988, 1988-1989
* Лига куп на Шкотска (1): 1982-1983
2.0.2 како тренер
2.0.2.1 Абердин
* Лига куп на Шкотска (1): 1995-1996
Училиштен одбор на округот Пил

Училиштниот одбор на округот Пил (англиски: ''Peel District School Board'', старо име ''English-Language Public District School Board No. 19'') е училиштен округ во Онтарио, Канада. Окугот опфаќа околу 155.000 ученици во 230 училишта. Во одборот се вработени околу 15.000 редовни вработени лица и тој е најголем работодавач во регионот Пил. Овој училиштен одбор е втор најголем во Канада.
1 Поврзано
* Канада
* Училиштен одбор
* Образование во Канада